1998R2768 — FI — 01.11.2001 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION ASETUS (EY) N:o 2768/98, annettu 21 päivänä joulukuuta 1998, oliiviöljyn yksityisen varastoinnin tukijärjestelmästä (EYV L 346, 22.12.1998, p.14)

Muutettu:







Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).









▼B

KOMISSION ASETUS (EY) N:o 2768/98,

annettu 21 päivänä joulukuuta 1998,

oliiviöljyn yksityisen varastoinnin tukijärjestelmästä







EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY ( 1 ), sellaisena kuin se on viimeksi muutettuna asetuksella (EY) N:o 1638/98 ( 2 ), ja erityisesti sen 12 a artiklan, sekä katsoo, että sekä katsoo, että asetuksen N:o 136/66/ETY 12 a artiklassa säädetään mahdollisuudesta panna viimeistään 31 päivänä lokakuuta 2001 täytäntöön oliiviöljyn yksityisen varastoinnin tukijärjestelmä, jos markkinat häiriintyvät vakavasti tietyillä yhteisön alueilla; mainitun järjestelmän on perustuttava hyväksyttyjen toimijoiden kanssa tehtyihin sopimuksiin, joihin sisältyy riittävät takeet; etusija on annettava neuvoston asetuksen (EY) N:o 952/97 ( 3 ) mukaisille tuottajaryhmille, olisi vahvistettava oliiviöljyn yksityisen varastoinnin tukijärjestelmää koskevat yksityiskohtaiset säännöt, jotta se voidaan panna tarvittaessa nopeasti täytäntöön; tuki olisi keskitettävä neitsytoliiviöljyn varastointiin irtotavarana, jotta järjestelmän vaikutukset markkinoihin tuottajien osalta korostuisivat ja sen valvonta helpottuisi, koska tuen olisi vastattava mahdollisimman hyvin markkinoiden tilannetta, sen määrä olisi vahvistettava avoimilla tarjouskilpailuilla tiettyjen yksityiskohtaisten sääntöjen mukaan ja niillä markkinoilla, joilla se on tarpeen; tarjouskilpailuun osallistujien on oltava riittävät takeet tarjoavia toimijoita, on tarpeen täsmentää tarjouksissa mainittavat tiedot ja niiden jättämistä ja käsittelyä koskevat edellytykset; tarjousten on erityisesti koskettava pitkää varastointiaikaa ja alan todellista tilannetta vastaavaa vähimmäismäärää, jotta varastoinnilla olisi vaikutusta markkinatilanteeseen; tarjouksen toteutuminen on varmistettava antamalla komission asetuksessa (ETY) N:o 2220/85 ( 4 ), sellaisena kuin se on viimeksi muutettuna asetuksella (EY) N:o 3403/93 ( 5 ), säädetyin edellytyksin vakuus, jonka määrä ja kesto riippuvat markkinoiden hinnanmuutosten riskeistä ja tukeen oikeuttavien varastointipäivien todellisesta lukumäärästä, tarjouksista otetaan huomioon ne, joissa tarjottu määrä on enintään oliiviöljyn markkinatilanteen mukaan erikseen vahvistettavan varastointipäiväkohtaisen tuen enimmäismäärän suuruinen; kunkin määritellyn tuoteluokan tai alueen osalta on kuitenkin turvattava tarjousten edustavuus ja tarjouskilpailussa vahvistettujen enimmäismäärien noudattaminen, olisi täsmennettävä tärkeimmät kohdat, jotka sopimuksen on sisällettävä; markkinoiden toiminnan häiriintymisen välttämiseksi komission olisi voitava tarkistaa sopimuksen kestoa erityisesti sopimuksen tekovuotta seuraavan markkinointivuoden satoennusteiden mukaan, järjestelmän hyvän hallinnon turvaamiseksi on tarpeen säätää edellytyksistä, joilla tuesta voidaan myöntää ennakkoa, sekä tukioikeuden noudattamista koskevista välttämättömistä tarkastuksista ja tiedoista, jotka jäsenvaltioiden on toimitettava komissiolle, olisi kumottava komission asetus (ETY) N:o 314/88 ( 6 ), sellaisena kuin se on muutettuna asetuksella (ETY) N:o 3788/89 ( 7 ), ja komission asetus (EY) N:o 94/98 ( 8 ), sellaisena kuin se on viimeksi muutettuna asetuksella (EY) N:o 2367/98 ( 9 ), jotka koskevat yksityistä varastointia ennen 1 päivää maaliskuuta 1998, ja tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN:







1 artikla

1. Tuottajajäsenvaltioiden toimivaltaisten elinten on tehtävä irtotavarana olevan neitsytoliiviöljyn yksityistä varastointia koskevat sopimukset tässä asetuksessa säädetyillä edellytyksillä.

2. Irtotavarana olevan neitsytoliiviöljyn yksityistä varastointia koskevien sopimusten toteuttamiseen myönnettävien tukien määrittelemiseksi komissio voi ►M2 31 päivään lokakuuta 2004 ◄ asti avata kestoltaan rajoitettuja tarjouskilpailuja asetuksen N:o 136/66/ETY 38 artiklassa säädettyä menettelyä noudattaen. Yhden kestoltaan rajoitetun tarjouskilpailun aikana toteutetaan osittaisia tarjouskilpailuja.

2 artikla

1. Kestoltaan rajoitettu tarjouskilpailu voidaan avata, jos:

— tietyillä yhteisön alueilla esiintyy vakavia markkinoiden häiriöitä, joita voidaan vähentää tai poistaa irtotavarana olevan neitsytoliiviöljyn yksityiseen varastointiin liittyvillä toimenpiteillä, — ja

— vähintään 2 viikon ajanjaksolla todettu keskimääräinen markkinahinta on pienempi kuin: — — 177,88 ecua 100 kilogrammalta ekstra-neitsytoliiviöljyä ja/tai — 170,99 ecua 100 kilogrammalta hyvälaatuista neitsytoliiviöljyä ja/tai — 166,40 ecua 100 kilogrammalta yleisen kauppalaadun neitsytoliiviöljyä ja/tai — 156,08 ecua 100 kilogrammalta oliivilamppuöljyä, jonka vapaan happoisuuden aste on 1; tästä määrästä vähennetään 3,67 ecua 100 kilogrammalta jokaista happamuusasteen lisäystä kohti.

2. Kestoltaan rajoitetussa tarjouskilpailussa määritellään koko tarjouskilpailua varten enimmäismäärä ja voidaan määritellä enimmäismäärät kutakin seuraavista varten:

— asetuksen N:o 136/66/ETY liitteessä tarkoitetut neitsytoliiviöljyn laatuluokat,

— 3 artiklan 1 kohdassa tarkoitetut hyväksyttyjen toimijoiden ryhmät,

— yhteisön alue tai jäsenvaltio.

Kestoltaan rajoitettu tarjouskilpailu voi koskea ainoastaan tiettyjä ensimmäisessä alakohdassa tarkoitettuja laatuluokkia, ryhmiä tai alueita erityisesti ensisijan antamiseksi 3 artiklan 1 kohdan a alakohdassa tarkoitetuille toimijoille.

Kestoltaan rajoitettu tarjouskilpailu voidaan sulkea ennen määräaikaa asetuksen N:o 136/66/ETY 38 artiklassa säädettyä menettelyä noudattaen.

3 artikla

1. Osittaisissa tarjouskilpailuissa voivat jättää tarjouksia asianomaisen jäsenvaltion tarkoitusta varten hyväksymät toimijat. Hyväksytty toimija voi olla:

a) asetuksen (EY) N:o 952/97 mukaisesti tunnustettu tuottajaryhmä tai tuottajaryhmien liitto tai

b) asetuksen N:o 136/66/ETY 20 c artiklan mukaisesti tunnustettu tuottajaryhmittymä tai tuottajaryhmittymien liitto tai

c) neuvoston asetuksen (ETY) N:o 2261/84 ( 10 ) 13 artiklan mukaisesti yli kaksi markkinointivuotta sitten hyväksytty mylly, jonka laitteilla on mahdollista puristaa vähintään kaksi tonnia öljyä kahdeksan tunnin työpäivän aikana ja joka on kahden edeltävän markkinointivuoden kuluessa puristanut yhteensä vähintään viisisataa tonnia neitsytoliiviöljyä, tai

d) pakkausyritys, jonka kapasiteetti riittää pakkaamaan yhden jäsenvaltion alueella vähintään kuusi tonnia öljyä kahdeksan tunnin työpäivän aikana ja joka on kahden edeltävän markkinointivuoden kuluessa pakannut yhteensä vähintään 500 tonnia oliiviöljyä.

2. Edellä 1 kohdassa tarkoitetun hyväksynnän saadakseen toimijoiden on sitouduttava:

— hyväksymään, että jäsenvaltion toimivaltainen elin sinetöi sopimukseen kuuluvaa öljyä sisältävät säiliöt,

— pitämään hallussaan olevasta öljystä ja mahdollisista oliiveista varastokirjanpitoa,

— suostumaan kaikkiin tämän yksityisten varastointisopimusten tukijärjestelmän mukaisiin tarkastuksiin.

Toimijoiden on ilmoitettava varastojensa kapasiteetti ja sijainti ja toimitettava todisteet 1 kohdassa tarkoitetuista edellytyksistä.

3. Edellä 1 ja 2 kohdassa tarkoitetut edellytykset täyttävät toimijat hyväksytään, ja he saavat hyväksyntänumeron kahden kuukauden kuluessa siitä, kun hyväksymistä koskeva täydellinen hakemus on jätetty.

Hyväksyntä hylätään tai peruutetaan viipymättä toimijalta

— joka ei täytä hyväksynnän edellytyksiä — tai

— jota vastaan toimivaltaiset viranomaiset ovat nostaneet syytteen asetuksessa N:o 136/66/ETY säädettyä järjestelmää koskevista säännönvastaisuuksista — tai

— joka on viimeksi kuluneiden 24 kuukauden aikana saanut rangaistuksen mainitun asetuksen rikkomisesta,

sanotun kuitenkaan rajoittamatta 13 artiklan 3 kohdan soveltamista.

▼M1

3 a artikla

Jäsenvaltioiden on ilmoitettava komissiolle viimeistään kunakin keskiviikkona asetuksen N:o 136/66/ETY liitteessä tarkoitettujen eri oliiviöljyluokkien edellisellä viikolla todetut keskihinnat alueensa merkittävimmillä edustavilla markkinoilla.

Ilmoitettujen hintojen mukaan voidaan tarvittaessa liittää huomautuksia toimia koskevista määristä ja edustavuudesta.

▼B

4 artikla

Osittaisten tarjouskilpailujen tarjousten jättöajat ovat seuraavat:

— marraskuun, tammikuun, helmikuun, maaliskuun, huhtikuun, toukokuun, kesäkuun, heinäkuun, syyskuun ja lokakuun osalta 4 päivästä 8 päivään kello 12.00 ja 18 päivästä 22 päivään kello 12.00,

— elokuun osalta 18 päivästä 23 päivään kello 12.00,

— joulukuun osalta 9 päivästä 14 päivään kello 12.00.

Määräaika on Belgian paikallista aikaa. Jos jossakin jäsenvaltiossa määräajan viimeinen päivä on tarjoukset vastaanottavan elimen vapaapäivä, määräaika päättyy viimeisenä sitä edeltävänä työpäivänä kello 12.00.

5 artikla

1. Vähintään 50 tonnin määrältä tehtyjen tarjousten on koskettava päivittäisen tuen määrää yhteen asetuksen N:o 136/66/ETY liitteessä tarkoitetusta neljästä laatuluokasta kuuluvan, irtotavarana olevan neitsytoliiviöljyn varastoinnilta 365 päivän ajan sinetöidyissä säiliöissä ja tässä asetuksessa säädetyin edellytyksin, sanotun kuitenkaan rajoittamatta 11 artiklan soveltamista.

2. Hyväksytyt toimijat osallistuvat osittaiseen tarjouskilpailuun joko jättämällä jonkin jäsenvaltion toimivaltaiselle elimelle tarjouksen kirjallisena, jolloin ne saavat vastaanottotodistuksen, tai tälle elimelle osoitettuna faksina.

Jos toimijan osittaisessa tarjouskilpailussa jättämä tarjous koskee useita laatuluokkia tai eri osoitteissa sijaitsevia säiliöitä, hänen on tehtävä kustakin tapauksesta erillinen tarjous.

Tarjous on voimassa ainoastaan yhdessä osittaisessa tarjouskilpailussa. Jätettyä tarjousta ei voi perua eikä muuttaa sen jättämiselle asetetun määräajan päätyttyä.

3. Tarjouksessa on mainittava:

a) viittaus tähän asetukseen ja siihen osittaiseen tarjouskilpailuun, jota tarjous koskee,

b) tarjouksen tekijän nimi ja osoite,

c) hyväksytyn toimijan ryhmä 3 artiklan 1 kohdan mukaisesti sekä hyväksyntänumero,

d) tarjouksen kohteena olevan oliiviöljyn määrä ja laatuluokka,

e) tarkka osoite, jossa varastointiin käytettävät säiliöt sijaitsevat,

f) tuen määrä päivää ja yksityisesti varastoitua oliiviöljytonnia kohti ecuina kahden desimaalin tarkkuudella,

g) 6 artiklan mukaisesti annettavan vakuuden määrä sen jäsenvaltion valuuttana, jossa tarjous tehdään.

4. Jotta tarjous olisi hyväksyttävissä

— se on laadittava tarjouksen vastaanottavan toimivaltaisen elimen jäsenvaltion virallisella kielellä tai yhdellä sen virallisista kielistä; sama koskee kaikkia liiteasiakirjoja

— se on jätettävä tämän asetuksen säännösten mukaisesti ja siihen on erityisesti sisällyttävä kaikki 3 kohdassa tarkoitetut tiedot

— siihen ei saa sisältyä edellytyksiä, joista ei säädetä tässä asetuksessa

— sen tekijän on oltava tarjouksen vastaanottavan jäsenvaltion hyväksymä toimija, ja tarjouksessa mainittujen varastointisäiliöiden on sijaittava kyseisessä jäsenvaltiossa

— sen tueksi on ennen tarjousten esittämisen määräajan päättymistä annettava todiste siitä, että tarjouksen tekijä on antanut tarjouksessa ilmoitetun vakuuden.

6 artikla

1. Tarjouksen tekijän on annettava vakuus, jonka määrä on 50 ecua tonnilta tarjouksessa mainittua oliiviöljyä.

2. Jos tarjousta ei oteta käsiteltäväksi, 1 kohdassa tarkoitettu vakuus on vapautettava heti, kun kyseistä osittaista tarjouskilpailua koskeva tuen enimmäismäärä on julkaistu Euroopan yhteisöjen virallisessa lehdessä.

3. Tuen määrää koskevaan tarjouskilpailuun hyväksyttyjen tarjousten 1 kohdassa tarkoitettua vakuutta täydennetään viimeistään 9 artiklan 3 kohdan toisessa alakohdassa tarkoitetun sopimuksen alkamispäivänä vakuudella, joka on 200 ecua tonnilta asianomaista oliiviöljyä.

4. Edellä 1 ja 3 kohdassa tarkoitettujen vakuuksien vapauttamisen osalta asetuksen (ETY) N:o 2220/85 20 artiklan mukainen ensisijainen vaatimus on tarjouksessa tarkoitetun varastoinnin toteutuminen kuuden kuukauden ajan tässä asetuksessa säädetyin edellytyksin.

Jos sopimuksen kestoa kuitenkin lyhennetään 11 artiklan perusteella alle kuuteen kuukauteen, ensimmäisessä alakohdassa tarkoitettu varastointiaika päättyy sopimuksen päättyessä.

7 artikla

1. Asianomaisen jäsenvaltion toimivaltainen elin käsittelee tarjoukset; käsittelytilaisuus ei ole julkinen. Jollei 2 kohdan säännöksistä muuta johdu, tarjousten käsittelyyn osallistuvat henkilöt ovat vaitiolovelvollisia.

2. Hyväksyttävät tarjoukset ilmoitetaan komissiolle nimettöminä ja määrien mukaisessa kasvavassa järjestyksessä teleksillä tai faksilla viimeistään 48 tunnin kuluttua tarjousten jättämiselle asetetun määräajan päättymisestä. Jos määräaika päättyy perjantaina, tarjoukset on ilmoitettava viimeistään seuraavana maanantaina kello 12.00.

3. Kunkin ilmoitetun tarjouksen osalta on mainittava 5 artiklan 3 kohdan d ja f alakohdassa tarkoitettu öljyn määrä ja laatuluokka. Jos tarjouskilpailuun sisältyy toimijaluokka- tai aluekohtaisia enimmäismääriä, kunkin tarjouksen osalta on lisäksi ilmoitettava kyseiset luokat tai alueet.

8 artikla

1. Tarjousten perusteella vahvistetaan asetuksen N:o 136/66/ETY 38 artiklassa säädettyä menettelyä noudattaen viimeistään yhdeksäntenä työpäivänä kunkin osittaisessa tarjouskilpailussa vahvistetun tarjousten jättöajan päättymisestä tuen enimmäismäärä varastointipäivältä.

2. Tuen enimmäismäärän vahvistamisessa otetaan huomioon oliiviöljyn markkinatilanne ja sen oletettu kehitys sekä mahdollisuudet vaikuttaa kyseisen toimenpiteen kautta merkittävällä tavalla markkinoiden vakauteen.

Lisäksi otetaan huomioon ne määrät, joista on jo tehty yksityistä varastointia koskeva sopimus, sekä tarjousten suuruus.

3. Tuen enimmäismäärän vahvistamisen yhteydessä ja samaa menettelyä noudattaen voidaan yhden laatuluokan, toimijaluokan tai alueen osalta hylätä kaikki sellaiset hakemukset, joille on 2 artiklan 2 kohdan mukaisesti vahvistettu enimmäismäärä, jos kyseistä luokkaa tai aluetta koskevat hakemukset:

— eivät ole edustavia — tai

— vahvistettu enimmäistuki voi johtaa asianomaisen enimmäismäärän ylittymiseen.

9 artikla

1. Tarjouskilpailu ratkaistaan sen tarjouksen tekijän tai niiden tarjouksen tekijöiden hyväksi, joiden tarjouksesta on ilmoitettu 7 artiklan 2 kohdan mukaisesti, ja joiden tarjous on siinä ilmoitetun määrän osalta enintään varastointipäivää kohden vahvistetun tuen enimmäismäärän suuruinen, sanotun kuitenkaan rajoittamatta 8 artiklan 3 kohdan soveltamista.

Tarjouskilpailun voittajan oikeuksia ja velvollisuuksia ei voi luovuttaa muille.

2. Asianomaisen jäsenvaltion toimivaltainen elin ilmoittaa tarjouskilpailun tuloksesta kaikille tarjouksen tekijöille kirjallisesti viimeistään sitä päivää seuraavana toisena työpäivänä, jona tuen enimmäismäärä julkaistaan Euroopan yhteisöjen virallisessa lehdessä.

3. Sopimuksen tekopäivä on päivä, jona tarjouksen hyväksymistä koskeva ilmoitus lähetetään tarjouksen tekijälle.

Sopimuksen alkamispäivä on — jos 6 artiklan 3 kohdassa tarkoitettu vakuus on annettu — sitä päivää seuraava päivä, jona sopimus tehdään, ja sopimuksen kohteena olevan öljyn on oltava sopimuksessa määrättyjen edellytysten mukaista.

4. Jäsenvaltion toimivaltaisen elimen on 30 päivän kuluessa sopimuksen tekemisestä

— yksilöitävä asianomaista oliiviöljyä sisältävät säiliöt

— kirjattava öljyn nettopaino

— otettava tarjouksesta edustava näyte

— sinetöitävä säiliöt.

5. Näyte on analysoitava mahdollisimman pian menetelmällä, jolla varmistetaan, että öljy on tarjouksen mukaista laatua.

10 artikla

1. Sopimus laaditaan kahtena kappaleena ja siihen on sisällyttävä vähintään seuraavat tiedot:

a) jäsenvaltion toimivaltaisen elimen nimi ja osoite,

b) täydellinen postiosoite, sopimuksen tekijän hyväksyntänumero ja 3 artiklan 1 kohdan mukainen ryhmä,

c) varastointipaikan tarkka osoite,

d) sopimuksen tekopäivä,

e) sopimuksen alkamis- ja päättymispäivä, jollei 11 artiklan säännöksistä muuta johdu,

f) viittaus tähän asetukseen ja siihen osittaiseen tarjouskilpailuun, jota tarjous koskee.

2. Sopimuksessa on jokaisen siihen sisältyvän erän osalta ilmoitettava:

— neitsytoliiviöljyn laatuluokka ja paino,

— öljysäiliöiden tunnistustiedot.

3. Sopimuksessa määrätään seuraavista sopimuksen tekijää koskevista velvoitteista:

a) tämän on pidettävä sopimukseen sisältyvä määrä tuotetta varastossa sovitun ajan omaan lukuunsa ja omalla riskillään;

b) eri laatuluokkiin kuuluvat öljyt on varastoitava erillisissä säiliöissä, joiden tunnistustiedot ilmoitetaan sopimuksessa ja jotka jäsenvaltion toimivaltainen elin sinetöi; säiliön vaihtamiseen on saatava mainitun elimen lupa ja se on tehtävä tämän läsnäollessa, jolloin myös säiliöt sinetöidään uudelleen;

c) jäsenvaltion toimivaltaisen elimen on saatava milloin tahansa tarkastaa sopimuksessa määrättyjen velvoitteiden noudattaminen.

4. Jos sopimuksen tekijä purkaa sopimuksen ennen sen voimassaolon päättymistä, 6 artiklassa ja tapauksen mukaan 12 artiklassa tarkoitetut vakuudet pidätetään kokonaisuudessaan; sopimuksen tekijä menettää lisäksi oikeutensa tukeen koko sopimuskaudelta ja sopimuksen kohteena olevalta määrältä, sanotun kuitenkaan rajoittamatta 11 artiklan säännösten soveltamista.

11 artikla

1. Komissio voi oliiviöljyn markkinatilanteen ja sen oletetun kehityksen perusteella ja asetuksen N:o 136/66/ETY 38 artiklassa säädettyä menettelyä noudattaen päättää voimassa olevien sopimusten keston lyhentämisestä.

Sopimusten muuttamisesta voidaan päättää ainoastaan 1 päivän syyskuuta ja 31 päivän joulukuuta välisenä aikana, ja muutos voi tulla voimaan vasta päätöksentekokuukautta seuraavan kuukauden lopussa.

2. Jos sopimusta muutetaan 1 kohdan nojalla, komissio vahvistaa vähennysprosentin, jota sovelletaan määrätyn päivän jälkeen seuraavien sopimuksen toteutumispäivien lukumäärään kaikkien mainittuna päivänä voimassa olevien sopimusten osalta.

12 artikla

1. Kun sopimus on tehty, sopimuksen alkamispäivänä alkavalle ja sitä seuraavan elokuun 31 päivänä päättyvälle ajalle säädettyä tukea vastaava määrä voidaan maksaa ennakkona suuruudeltaan 120 prosenttia kyseisestä ennakosta olevan vakuuden antamista vastaan.

Voimassa olevien sopimusten osalta voidaan 1 päivästä tammikuuta maksaa 1 päivänä syyskuuta alkavalle ja kyseisten sopimusten päättymispäivänä päättyvälle ajalle uusi ennakko ensimmäisessä alakohdassa säädettyjen edellytysten mukaisesti.

2. Edellä 1 kohdassa tarkoitettu vakuus vapautetaan viipymättä, kun tuen jäännös on maksettu 14 artiklan 3 kohdan mukaisesti.

13 artikla

1. Ennen tuen lopullista maksamista jäsenvaltion toimivaltainen elin:

— kerää ja tarkastaa todisteet tässä asetuksessa säädettyjen edellytysten noudattamisesta,

— tekee tarvittavat tarkastukset varmistuakseen siitä, että kyseinen oliiviöljy on ollut varastossa koko sopimuksen mukaisen varastointiajan,

— toteuttaa kaikki tarvittavat toimenpiteet varmistaakseen, että sopimuksesta seuraavia velvoitteita on noudatettu.

2. Tarkastuksiin on sisällyttävä sekä varastoitujen tavaroiden fyysiset tarkastukset että kirjanpidon tarkastus.

Fyysisillä tarkastuksilla valvotaan erityisesti, että sopimuksen kohteena olevat varastot vastaavat mainitussa sopimuksessa ilmoitettuja öljyn laatuluokkia ja että sinetit ovat ehjiä ja määrät vastaavat sopimuksessa sovittuja määriä.

3. Jos sopimuksen velvoitteita ei ole noudatettu, kyseisen sopimuksen nojalla ei myönnetä tukea ja toimijan hyväksyntä peruutetaan, sanotun kuitenkaan rajoittamatta muiden mahdollisten seuraamusten soveltamista. Lisäksi 6 ja 12 artiklassa tarkoitetut vakuudet pidätetään asetuksessa (ETY) N:o 2220/85 säädetyin edellytyksin.

14 artikla

1. Tuen määrä lasketaan 9 artiklan 4 kohdan mukaisesti todetun nettopainon perusteella.

Yksityisen varastoinnin tuen määrä muunnetaan kansalliseksi valuutaksi sopimuksen alkamispäivänä voimassa olevalla maatalouden muuntokurssilla.

2. Tarjouksissa esitettyihin määriin ja sopimuksiin liittyviä velvoitteita pidetään täytettyinä, jos ne on todellisuudessa täytetty 98 prosentin osalta.

Jos 9 artiklan 5 kohdassa tarkoitetun analyysin perusteella ei voida varmistua siitä, että öljy on tarjouksen mukaista laatua, tarjouksessa esitettyä määrää on pidettävä määräysten vastaisena.

3. Tuki tai siinä tapauksessa, että siitä on myönnetty 12 artiklan nojalla ennakko, tuen jäännös maksetaan vasta kun kaikki sopimuksen velvoitteet on täytetty. Tuki tai sen jäännös maksetaan sopimuksen päättymistä seuraavien kuudenkymmenen päivän kuluessa sen jälkeen, kun mainittujen velvoitteiden noudattaminen on tarkistettu.

15 artikla

1. Asianomaisten jäsenvaltioiden on annettava komissiolle tiedoksi tämän asetuksen soveltamiseksi toteutetut kansalliset toimenpiteet ja sopimuksen malli.

2. Jäsenvaltioiden on annettava komissiolle tiedoksi oliiviöljyn määrät, joiden osalta tuki on tarjouskilpailutettu, ja tarvittaessa määrä, joiden osalta ei ole:

— tehty sopimusta,

— noudatettu sopimusta tai toteutettu sitä kokonaisuudessaan.

Ensimmäisessä alakohdassa tarkoitetuissa tiedonannoissa on ilmoitettava mikä osittainen tarjouskilpailu on kyseessä ja tarvittaessa täsmennettävä oliiviöljyn laatuluokat, toimijoiden ryhmät tai asianomaiset alueet. Tiedonannot on tehtävä mahdollisimman pian ja viimeistään seuraavan kuukauden 10 päivänä.

16 artikla

Kumotaan asetus (ETY) N:o 314/88 ja asetus (EY) N:o 94/98.

17 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.